

1.11.2019

**Kisapäivän ohjeita – Hyvän mielen muodostelmaluistelukisat 10.11.2019**

Espoon Jäätaiturit toivottaa teidät tervetulleiksi Hyvän mielen muodostelmaluistelukilpailuun

sunnuntaina 10.11.2019! Toivottavasti kaikilla on hyvä mieli ja hyvä fiilis luistella!

**Kilpailupaikka ja –aika:**

Sunnuntai 10.11.2019, klo 9 – 14.00

Espoonlahden jäähalli, Forum-halli, Espoonlahdentie 2-4, 02320 Espoo

Kilpailutoimisto aukeaa klo 7.30, kilpailun tarkka minuuttiaikataulu on liitteenä. Kilpailussa ei järjestetä harjoituksia. Huomatkaa, että kilpailun aikataulu sarjojen järjestyksen osalta poikkeaa kilpailukutsussa alustavasti ilmoitetusta!

**Arviointijärjestelmä ja kilpailusarjat**

Kilpailussa noudatetaan STLL:n sääntöjä kaudelle 2019-2020. Kilpailun arviointijärjestelmänä käytetään MUPI-pistelaskujärjestelmää. Kansallisissa noviiseissa, minoreissa ja tulokkaissa kilpailu toteutetaan 1 + 1 periaatteella eli jokainen joukkue tekee suorituksensa kaksi kertaa siten, että jokainen joukkueeseen ilmoitettu luistelija osallistuu vähintään yhteen kilpailusuoritukseen. Aikuisten sarjassa jokainen joukkue tekee suorituksensa kerran.

Kaikissa sarjoissa käytetään kilpailun arviointijärjestelmänä MUPI-pistelaskujärjestelmää. Joukkueita ei kuitenkaan laiteta paremmuusjärjestykseen MUPI-pisteiden perusteella eikä pisteitä lueta palkintojenjaossa. Kaikki osallistujat palkitaan ja suorituksista jaetaan kunniamainintoja. MUPI-pisteet julkaistaan kisan päätyttyä.

**Osallistuvat joukkueet**

**Tulokkaat**

EsJt Valley Bay Synchrokids

ETK Sunbeams

TTK Ice Sympathy

**Minorit**

EsJt Valley Bay Synchronettes

ETK Rainbows

HTK MiniMints

TTK Ice Melody

**Kansalliset noviisit**

EsJt Valley Bay Synhcroshine

ETK Ice Sweets

HL Silverlights

**Aikuiset**

EsJt Valley Bay Synhcrospirit

HL Creme de Ments

TTK Ice Comedy

**Kilpailun tuomaristo ja tekninen henkilöstö**

Kilpailun tuomarit ovat Nina Gustafsson (ylituomari), Katri Heikkinen ja Sini Pyörälä.

**Kaulanauhat**

Pyydämme joukkueita ottamaan omat kaulanauhat mukaansa kulkuoikeuksia varten.

**Verryttelytilat**

Espoonlahden jäähallin tilat ovat varsin pienet, joten joukkueiden verryttely tapahtuu ulkona.

**Kilpailujen nettisivut**

Hyvän Mielen kilpailujen nettisivut löytyvät osoitteesta <https://espoonjaataiturit.sporttisaitti.com/kilpailut/ml-hyvan-mielen-kutsukilpailu-102/>. Kilpailun MUPI-pisteet julkaistaan nettisivuilla kilpailupäivän päätteeksi.

Kilpailuista ei tehdä käsiohjelmaa.

**Jäälle meno ja luistinsuojat**

Jäälle mennään kahdesta ovesta heti pukukoppikäytävän välittömässä läheisyydessä aulan toiselta puolelta. Joukkue menee jäälle ja poistuu jäältä SAMASTA portista. Joukkueenjohtajia ja huoltajia pyydetään ystävällisesti huolehtimaan joukkueen luistinsuojista.

**Palkintojenjako**

Palkintojenjako on jäällä tulokkaiden kilpailun päätyttyä klo 12.45. Mitalit jaetaan kaikille ilmoittautumislomakkeeseen merkityille luistelijoille.

**Lahjat ja muistamiset**

Jäähallin ylätasanteella on pientä oheismyyntiä. Jäälle ei turvallisuussyistä saa heittää kukkia ja lahjoja. Ylätasanteella on varattu lahjakassit jokaiselle joukkueelle. Lahjakassit toimitetaan joukkueille koppiin kilpailusuorituksen jälkeen. Lahjakassia voi halutessaan käyttää luistinsuojien säilytykseen palkintojenjaon aikana, kassit palautetaan joko koppiemolle oman suorituksen jälkeen tai kilpailun päätyttyä kilpailutoimistoon.

**Ruokailut**

Joukkueille ei ole järjestetä joukkueruokailua. Espoonlahden jäähallissa toimii kahvio.

**Kilpailun johto**

Kilpailun johtaja Susanna Korjus, [susanna.korjus@nurmijarvi.fi](mailto:susanna.korjus@nurmijarvi.fi) p. 041 709 2713

Tervetuloa kilpailemaan!

Espoon Jäätaiturit ry

Jakelu: tuomarit, EsJt, ETK, HL, HTK, TTK